Den Vest-Sjællandske Avis, 1822-02-12
Nyeste Post Efterretninger Denne Post har ikke bragt mange Efterretninger hverken fra Tyrkiet eller fra Grækenland. J Londen vil man vide: at der skal være udbrudt Misforstaaelse imellem Grækerne, da et Parthie vil udraabe Demetrius Ypsilanti til Konge i Peloponnes; men et andet Parthie for hvilket den berømte Heltinde Nobelling staaer i Spidsen, erklærer sig for en Republik. Man frygter for slemme Følger af disse leenigheder. At saadanne Uenigheder der kunne finde Sted for nærværende Tid er temmeligt sandsynligt; da man veed, at i Slutningen af forrige Aar have Deputerede fra Morea, Thessalien, Epirus og alle Øerne været forsamlede i Argos forat aftale med hinanden den nye Regieringsform; hver Stad og hver Provins har afsendt 3 Deputerede og selv 3 Mahomedanere ere ankomne som Deputerede fra Ali Pascha, som vil tage Deel i Forbundet. Da det imidlertid vil formodentlig vare længe inden man kan forvente, at de kunne blive enige om en almindelig Statsforfatning, saa har man oprettet en interemistisk Regiering til hvis Præsident Fyrst Demetrius Ypsilanti er bleven udnævnt. Det gielder nu blot om at afholde Tyrkerne fra at de ikke trænge ind i Grækenland; især da man veed at Sultanen har nyelig opfordret Pascha erne til i Tilmarscher at sende Tropper til Morea for at undertrykke Jnsurrectionen; og at en saadan Opfordring er ogsaa udgaaet til Paschaen af Widdin. Man stoler paa, at den tappre Odyssens holder Passerne besatte, især det vigtige ved Thermopylæ. Odysseus, som man holder for den tapperste af de Græske Hærførere, og som nu kaldes den nye Leonidas, har nyelig modtaget en Forstærkning af 6000 Mdrecter. – J Morea og det egentlige Grækenland er Tyrkernes Magt aldeeles tillintetgjort paa enkelte Casteller nær, som de endnu have i Besiddelse. Disse søge Grækerne at ødelægge med Miner, hvorfore de anvende betydelige Pengesummer paa at opkiøbe store Forraad af Krudt, og at antage duelige Minerere i deres Tieneste fra de Europæiske Staler, Unægtelig erholde Grækerne. megen Understøttelse. Et Handelshuus i St. Petersborg har nyelig afsendt dertil 2 Skibe med Krigsfornødenheder; ogsaa Grækerne i London have afsendt 2 Skibe, og den Russiske Hofraad Ridder Varvazi, men som er en født Græker fra Øen Para har understøttet sine Landsmænd med 500,000 Rubler. Forresten meldes: at der bestandig ankomme mange Udlændinger til Morea, især Tydske Studentere, for at stride for Grækernes Sag. Fra Marseille berettes, at der er komne nogle Grækere dertil, som have tjent tilforn ved den Russiske Armee; de forvente et Skib, som skal komme fra Holland ladet med 20 Kanoner, 5000 Geværer og 12,000 Sabler for Grækenland. For kort Tid siden er afseilet fra denne Stad til Morea et Skib med 30 Militaire, hvoriblandt der var 26 Tydske, 5 Franske, 2 Piemontesere og 3 Polak kere; dette Selskab har valgt Ritmester von By ren til deres Anfører. Den 24de skal General Grev Normann afseile med 50 Mand, hvoraf de fleeste ere Tydskere. Det Skib som han har fragtet, er en meget smuk Brig med 4 Kanoner. Jngenieur Capitainen Michaelis commanderer under ham; han tager med sig et fuldstændigt Apparat af Kaart, Kikkerter o. s. v. Generalen har ladet holde en høitidelig Gudstieneste inden Afreisen i det Græske Capel. Man taler imidlertid om at der skal være opdaget en Conspiration i Marseille imellem de Venner af Grækernes Sag som der opholde sig, da nogle af dem skulde have havt ganske andre Planer, og 40 af dem vægrede sig at følge med, da Afreisen skulde gaae for sig. Spanierne Greven af Palma, F. Dinz v. Morales, Deputeret ved de Spanske Cortes og Nicol. Lucente Gouverneur, have anmeldet, at i Enden af Januari. bliver i de østlige Havne af Spanien en Expedition af 300 Stridsmænd udrustet, med Understøttelse af de Cortes uagtet der offentlige Cassers Pengeforlegenhed, for at afgaae til Grækenlands Forsvar.